Ђурић је био ухапшен током састанка са локалним Србима на северу Косова од стране специјалне јединице Косовске полиције, 26. марта 2018. године у северној Митровици, након преласка на територију Косова и Метохије. Заменик премијера Косова Енвер Хоџај изјавио је да је Ђурић на Косово ушао "без дозволе" коју је требало да добије од стране косовских власти и да је прекршио споразум ЕУ између две стране (Бриселски споразум). Током Ђурићевог хапшења било је повређено много новинара од стране неких припадника Косовске полиције, а напад су осудили Европска радиодифузна унија и ОЕБС. Хапшење је осудио и председник Србије Александар Вучић који је рекао да је Ђурићев улазак на Косово био легалан и да није кршио бриселски споразум. Након хапшења Ђурић је пребачен у Приштину, где је дао изјаву пред судијом за прекршаје, након чега је донета одлука да се Ђурић депортује у Србију.